
	SPECIALIEJI FINANSAVIMO REIKALAVIMAI

	1. Taikomi teisės aktai

	1.1. Teisės aktai, kuriais vadovaujamasi rengiant, teikiant ir vertinant projekto įgyvendinimo planą (toliau – PĮP), priimant sprendimą dėl projekto finansavimo, sudarant projekto sutartį ir įgyvendinant projektą, finansuojamą pagal 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ (toliau – Priemonė) veiklos „Aukštųjų technologijų proveržio krypčių plėtojimas tikslinėse ne ES vidaus eksporto rinkose pagal Sumanios specializacijos prioritetus“ projektų finansavimo sąlygų aprašą (toliau – Aprašas):
1.1.1. Lietuvos Respublikos ekonomikos ir inovacijų ministro valdymo sričių 2026–2028 metų strateginis veiklos planas, patvirtintas Lietuvos Respublikos ekonomikos ir inovacijų ministro 2026 m. sausio 16 d. įsakymu Nr. 4-16 „Dėl Lietuvos Respublikos ekonomikos ir inovacijų ministro valdymo sričių 2026–2028 metų strateginio veiklos plano patvirtinimo“;
1.1.2. Projektų, finansuojamų valstybės biudžeto lėšomis, administravimo ir finansavimo taisyklės, patvirtintos Lietuvos Respublikos finansų ministro 2021 m. birželio 28 d. įsakymu Nr. 1K-227 „Dėl Strateginio valdymo metodikos taikymo“;
1.1.3. 2023 m. gruodžio 13 d. Komisijos reglamentas (ES) Nr. 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai;
1.1.4. Lietuvos Respublikos smulkiojo ir vidutinio verslo plėtros įstatymas. 
1.2. Apraše vartojamos sąvokos:
1.2.1. Aukštųjų ir aukštesniųjų technologijų produktų ir su aukštosiomis technologijomis susijusių paslaugų sektoriai – sritys, kurių veiklos atitinka šiuos Valstybės duomenų agentūros generalinio direktoriaus įsakymu patvirtintame Ekonominės veiklos rūšių klasifikatoriuje (EVRK 2 red.) nurodytus kodus: 
- aukštųjų technologijų: pagrindinių vaistų pramonės gaminių ir farmacinių preparatų gamyba (21); kompiuterinių, elektroninių ir optinių gaminių gamyba (26); orlaivių ir erdvėlaivių bei susijusios įrangos gamyba (30.3);
- aukštesniųjų technologijų: chemikalų ir chemijos produktų gamyba (20); elektros įrangos gamyba (27); niekur kitur nepriskirtų mašinų ir įrangos gamyba (28); variklinių transporto priemonių, priekabų ir puspriekabių gamyba (29); kitų transporto priemonių ir įrangos gamyba (30), išskyrus įvairių tipų laivų statybą (30.1) bei orlaivių ir erdvėlaivių bei susijusios įrangos gamybą (30.30); medicinos ir odontologijos prietaisų, instrumentų ir reikmenų gamyba (32.50);
- su aukštosiomis technologijomis susijusių paslaugų: kino filmų, vaizdo filmų ir televizijos programų gamyba, garso įrašymo ir muzikos įrašų leidybos veikla (59); programų rengimas ir transliavimas (60); telekomunikacijos (61); kompiuterių programavimo, konsultacinė ir susijusi veikla (62); informacinių paslaugų veikla (63), moksliniai tyrimai ir taikomoji veikla (72).
1.2.2. Finansavimo sutartis – sutartis dėl Subsidijos skyrimo labai mažos, mažos ar vidutinės įmonės išlaidoms padengti 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ veiklos „Aukštųjų technologijų proveržio krypčių plėtojimas tikslinėse ne ES vidaus eksporto rinkose pagal Sumanios specializacijos prioritetus“ projektų finansavimo sąlygų apraše numatytoms veikloms įgyvendinti.
1.2.3. Pareiškėjas – Lietuvos Respublikoje ne trumpiau kaip vienerius metus veikianti labai maža, maža arba vidutinė įmonė, kurios metinės pardavimo pajamos yra ne mažesnės negu 50 000  Eur  ir kuri per paskutinius 24 mėnesius vykdė savo pagamintos produkcijos (gaminių ar paslaugų) eksportą į užsienio rinkas ir jau eksportuoja arba planuoja pradėti eksportą į Jungtinių Amerikos Valstijų rinką.  
1.2.4. Projektas – pareiškėjo parengtas projektas, kuriam įgyvendinti prašoma finansavimo pagal 2022–2030 metų ekonomikos transformacijos ir konkurencingumo plėtros programos pažangos priemonę Nr. 05-001-01-11-04 „Įgyvendinti eksporto konkurencingumo augimą skatinančias priemones“ ir kuriam įgyvendinti skiriamas finansavimas.
1.2.5. Projekto įgyvendinimo planas (toliau – PĮP) – dokumentas, parengtas pagal 
2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ veiklos „Aukštųjų technologijų proveržio krypčių plėtojimas tikslinėse ne ES vidaus eksporto rinkose pagal Sumanios specializacijos prioritetus“ projektų finansavimo sąlygų aprašo reikalavimus ir 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ veiklos „Aukštųjų technologijų proveržio krypčių plėtojimas tikslinėse ne ES vidaus eksporto rinkose pagal Sumanios specializacijos prioritetus“ projektų finansavimo sąlygų aprašo  priede nurodytą formą, siekiant paraišką teikiančioms įmonėms gauti subsidiją veikloms įgyvendinti. 
1.2.6. Projekto vykdytojas – Pareiškėjas, su kuriuo sudaryta projekto finansavimo sutartis ir kuris įgyvendina projektą. 
1.2.7. Sumaniosios specializacijos prioritetai – Mokslinių tyrimų ir eksperimentinės plėtros ir inovacijų (sumanios specializacijos) koncepcijoje, patvirtintoje Lietuvos Respublikos Vyriausybės 2022 m. rugpjūčio 17 d. nutarimu Nr. 835 „Dėl Mokslinių tyrimų ir eksperimentinės plėtros ir inovacijų (sumanios specializacijos) koncepcijos patvirtinimo“ nustatytos prioritetinės sritys: sveikatos technologijos ir biotechnologijos; nauji gamybos procesai, medžiagos ir technologijos; informacinės ir ryšių technologijos.
1.2.8. Kitos Apraše vartojamos sąvokos suprantamos taip, kaip jos apibrėžtos Reglamente (ES) Nr. 2023/2831, Smulkiojo ir vidutinio verslo plėtros įstatyme ir 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

	2. Reikalavimai projektams, pareiškėjams ir partneriams 

	2.1. Priemonės tikslas – didinti Lietuvos eksporto konkurencingumą, stiprinant Lietuvos įmonių įsitraukimą į tarptautines vertės grandines, didinant geografinę diversifikaciją ir orientaciją į sparčiau augančias ne Europos Sąjungos (toliau – ES) šalių rinkas.
2.2. Remiamos veiklos:
2.2.1. Dalyvavimas tarptautinėse įėjimo ir (ar) verslo plėtros Jungtinių Amerikos Valstijų (toliau – JAV) rinkos programose (toliau – Programa, Programos). 
2.2.2. Ekspertinės konsultacijos dėl įėjimo ir (ar) verslo plėtros JAV rinkoje (toliau – Konsultacijos). Konsultacijos gali apimti ekspertų konsultacijas dėl įėjimo į JAV rinką ir (ar) verslo joje plėtros, taip pat specializuotą teisinę pagalbą dėl JAV teisinių reikalavimų, sutarčių rengimo ir reguliacinės atitikties. 
2.3. Partneriai negalimi.
2.4. Pareiškėjas turi atitikti šiuos reikalavimus: 
2.4.1. Lietuvos Respublikoje ne trumpiau kaip vienerius metus veikianti labai maža, maža arba vidutinė įmonė (toliau – MVĮ), kurios metinės pardavimo pajamos yra ne mažesnės negu 
50 000 Eur  ir kuri per paskutinius 24 mėnesius vykdė savo pagamintos produkcijos (gaminių ar paslaugų) eksportą į užsienio rinkas ir jau eksportuoja arba planuoja pradėti eksportą į JAV rinką;
2.4.2. veikia vienoje iš sumaniosios specializacijos sričių: sveikatos technologijų ir biotechnologijų; naujų gamybos procesų, medžiagų ir technologijų; informacinių ir ryšių technologijų. Veiklų, patenkančių į sumaniosios specializacijos prioritetus, Valstybės duomenų agentūros generalinio direktoriaus įsakymu patvirtintame Ekonominės veiklos rūšių klasifikatoriuje (EVRK 2 red.) nurodyti  kodai pateikti Sumaniosios specializacijos stebėsenos ataskaitos 4 priede:
https://inovacijuagentura.lt/site/binaries/content/assets/analitika/inovacijos-new/2025-smart-ataskaita-2026-01-15.pdf ;
2.4.3. yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal Lietuvos Respublikos teisės aktus (toliau – įsipareigojimai), išskyrus atvejus, kai pareiškėjo įsiskolinimo suma neviršija 50 (penkiasdešimt) Eur. Ši nuostata netaikoma, jei pareiškėjas yra įsipareigojęs sumokėti mokesčius, įskaitant socialinio draudimo įmokas, ir dėl to yra laikomas įvykdžiusiu įsipareigojimus; 
2.4.4. jam nėra iškelta byla dėl nemokumo, nėra pradėtas ikiteisminis tyrimas dėl ekonominės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras atlikti ne teismo tvarka;
2.4.5. pareiškėjas ir jo atstovas, turintis teisę pareiškėjo vardu sudaryti sandorį, buhalteris arba kitas asmuo, turintis teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl jų per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, kyšininkavimą, prekybą poveikiu, papirkimą, sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į ES finansinius interesus, kaip apibrėžta Konvencijos dėl Europos Bendrijų finansinių interesų apsaugos, parengtos vadovaujantis Europos Sąjungos sutarties K.3 straipsniu, 1 straipsnio 1 dalyje, nusikalstamą bankrotą, teroristinį ir su teroristine veikla susijusį nusikaltimą, nusikalstamu būdu gauto turto legalizavimą, prekybą žmonėmis, vaiko pirkimą arba pardavimą;
2.4.6. yra pateikęs Juridinių asmenų registrui metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“;
2.4.7. veikia visose srityse, išskyrus Reglamento (ES) Nr. 2023/2831 1 straipsnio 1 dalyje išvardytus sektorius bei veiklas.
2.5. Pagal Aprašą projekte negali dalyvauti pareiškėjas, kuris atitinka nors vieną iš šių sąlygų:
2.5.1. kuriam taikomas neįvykdytas vykdomasis raštas išieškoti lėšas po ankstesnio Europos Komisijos sprendimo, kuriuo pagalba pripažinta neteisėta ir nesuderinama su vidaus rinka;
2.5.2. kuriam pritaikytos tarptautinės sankcijos ir (arba) jo ir (arba) su juo susijusių įmonių vykdomoje veikloje, veiksmuose, sandoriuose dalyvauja subjektai, kuriems pritaikytos tarptautinės sankcijos, kai šių įmonių veiklos, veiksmų ir (ar) sandorių vykdymas draudžiamas ar prieštarauja Lietuvos Respublikoje įgyvendinamoms tarptautinėms sankcijoms, vadovaujantis Lietuvos Respublikos tarptautinių sankcijų įstatymo 7 straipsniu, arba veikloje, veiksmuose, sandoriuose dalyvauja užsieniečiai, įtraukti į užsieniečių, kuriems draudžiama atvykti į Lietuvos Respubliką, viešąjį sąrašą, skelbiamą Migracijos departamento prie Lietuvos Respublikos vidaus reikalų ministerijos interneto svetainėje www.migracija.lt;
2.5.3. kurį kontroliuojantys asmenys yra fiziniai asmenys, nuolat gyvenantys Rusijos Federacijoje, Baltarusijos Respublikoje arba turintys šių valstybių pilietybę ir neturintys galiojančio leidimo gyventi Lietuvoje, taip pat fiziniai asmenys, nuolat gyvenantys Ukrainos teritorijos dalyse: aneksuotoje Krymo ir kitose Ukrainos Vyriausybės nekontroliuojamose teritorijose, Moldovos Respublikos Vyriausybės nekontroliuojamoje Padniestrės teritorijoje, Sakartvelo Vyriausybės nekontroliuojamose Abchazijos ir Pietų Osetijos teritorijose, arba turintys šių teritorijų pilietybę ir neturintys galiojančio leidimo gyventi Lietuvoje;
2.5.4. nesugrąžinęs anksčiau gautos valstybės pagalbos, kurią valstybė iš savo išteklių teikia tam tikriems ūkio subjektams arba tam tikroms prekėms gaminti ar paslaugoms teikti, suteikdama išskirtinę ekonominę naudą, kurios neatsirastų rinkos sąlygomis ir kuri iškraipo konkurenciją bei veikia prekybą tarp ES valstybių narių ir Europos Komisijos sprendimu yra pripažinta neteisėta ir nesuderinama su vidaus rinka, kaip tai nurodyta 2015 m. liepos 13 d. Tarybos reglamente (ES) 2015/1589, nustatančiame išsamias Sutarties dėl Europos Sąjungos veikimo 108 straipsnio taikymo taisykles, su visais pakeitimais. Finansavimas taip pat neskiriamas, jeigu nors viena pareiškėjo vykdoma ūkinė veikla priskiriama Reglamento (ES) Nr. 2023/2831 1 straipsnio 1 dalyje išvardytiems sektoriams.
2.5.5. kuris turi arba nėra nutraukęs prekybinių įsipareigojimų su Rusijos Federacijos, Baltarusijos Respublikos, Rusijos Federacijos aneksuoto Krymo, Moldovos Respublikos Vyriausybės nekontroliuojamos Padniestrės teritorijos bei Sakartvelo Vyriausybės nekontroliuojamos Abchazijos ir Pietų Osetijos teritorijos fiziniais ir (ar) juridiniais asmenimis ne vėliau kaip iki 2022 m. rugpjūčio 31 d. Šį reikalavimą projekto vykdytojas ir (ar) galutinis naudos gavėjas turi atitikti visą projekto įgyvendinimo laikotarpį. Nustačius šio papunkčio reikalavimo neatitikimą, projekto finansavimo sutartis nutraukiama, o iš projekto vykdytojo ir (ar) galutinio naudos gavėjo susigrąžinamos jam išmokėtos valstybės biudžeto lėšos.
2.6. Projekto vykdytojas turi būti registruotas viešosios įstaigos Inovacijų agentūros (toliau – Agentūra) vystomoje eksportuotojų duomenų bazėje, kuri pasiekiama interneto svetainėje  https://b2lithuania.com/. 
2.7. Projekto vykdytojas yra atsakingas už atitiktį Aprašo reikalavimams visu projekto veiklos  įgyvendinimo laikotarpiu.
2.8. Reikalavimai projekto veikloms:
2.8.1. Projekto veiklos vykdomos JAV.
2.8.2. Projekto veiklos gali būti pradėtos įgyvendinti ne anksčiau nei nuo 2026 m. sausio 1 dienos ir baigtos ne vėliau kaip iki 2027 m. gruodžio 31 dienos. 
2.8.3. Įmonių dalyvavimui Programose Agentūra pateikia rekomenduojamų programų sąrašą. Programos pasirinkimas iš Agentūros rekomenduojamo sąrašo laikomas atitinkančiu Programai keliamus reikalavimus. Jei pasirenkama Programa, neįtraukta į Agentūros rekomenduojamų Programų sąrašą, jos pasirinkimas turi būti detaliai pagrįstas PĮP. Programa laikoma tinkama finansuoti, jei atitinka šiuos kriterijus:
- Programa vykdoma JAV rinkoje;
- Programą organizuoja JAV veikiantys paslaugų teikėjai – universitetai, valstybės ir viešosios įstaigos ar organizacijos ir (ar) privatūs juridiniai asmenys. Programą organizuojant privatiems juridiniams asmenims, jiems taikoma ne trumpesnė kaip 3 metų tokios veiklos įgyvendinimo patirtis;
- Programa turi aiškiai apibrėžtą trukmę (ne trumpesnę kaip 4 savaitės) ir struktūrą (numatytas veiklų planas, sesijos, konsultacijos, tarpinių rezultatų peržiūros, galutinis rezultatas). 
Prireikus Agentūra gali paprašyti pateikti papildomą informaciją, reikalingą Programos kokybės vertinimui.
2.8.4. Konsultacijoms gauti Agentūra pateikia rekomenduojamų ekspertų sąrašą. Eksperto pasirinkimas iš Agentūros rekomenduojamo sąrašo laikomas atitinkančiu ekspertui keliamus reikalavimus. Jei pasirenkami ekspertai, neįtraukti į Agentūros rekomenduojamų ekspertų sąrašą, jų pasirinkimas turi būti detaliai pagrįstas PĮP. Agentūra pasilieka teisę organizuoti pokalbį (interviu) su nurodytais ekspertais, siekdama įvertinti jų kompetenciją, patirtį ir teikiamų paslaugų atitiktį priemonės tikslams bei kokybės reikalavimams. Konsultacijos gali apimti ekspertų konsultacijas dėl įėjimo į JAV rinką ir (ar) veiklos plėtros joje, taip pat specializuotą teisinę pagalbą. 
Verslo plėtros konsultacijos laikomos tinkamomis finansuoti tik tuo atveju, jei jas teikia tokią kvalifikaciją turintys ekspertai, veikiantys JAV rinkoje. Verslo plėtros konsultacijos gali apimti konsultacijas dėl rinkos, įėjimo į rinką modelio pasirinkimo, komercializavimo, kainodaros, partnerystės ar plėtros etapų planavimo. 
Teisinės konsultacijos pripažįstamos tinkamomis finansuoti tik jeigu jas teikia teisinę kvalifikaciją turintys ekspertai, veikiantys JAV rinkoje. Teisinės konsultacijos gali apimti konsultacijas dėl JAV taikomų teisinių ir reguliacinių reikalavimų, sutarčių rengimo, peržiūros ar adaptavimo išlaidas, reguliacinės atitikties (angl. compliance) ir intelektinės nuosavybės apsaugos klausimų.
Ekspertams keliami reikalavimai:
-	turėti ne mažesnę kaip 5 metų profesinę patirtį konkrečioje srityje ir yra sukaupęs ne mažesnę kaip 2 metų praktinę darbo ar konsultavimo patirtį JAV rinkoje, įgytą per pastaruosius 5 metus; 
-	būti dalyvavusiam ne mažiau kaip 3 projektuose, susijusiuose su įmonių veiklos pradžia ar plėtra JAV rinkoje; 
-	nebūti susijusiam su konsultuojama įmone taip, kad tai galėtų sukelti interesų konfliktą.
2.9. Vienas pareiškėjas gali teikti tik vieną PĮP vienai remiamai veiklai – dalyvavimui Programoje arba Konsultacijoms.
2.10. Didžiausia projektui galima skirti suma:
2.10.1. Dalyvavimui Programoje – 15 000 (penkiolika tūkstančių) Eur.
2.10.2. Konsultacijoms – 6 000 (šeši tūkstančiai) Eur. Maksimalus paslaugos įkainis gali siekti: verslo plėtros konsultacijoms – 200 Eur/val., teisinėms konsultacijoms – 400 Eur/val.
2.11.Tinkamų išlaidų patyrimo laikotarpis – nuo 2026 m. sausio 1 d. iki 2026 m. gruodžio 10 d. Projekto išlaidos nuo PĮP registravimo Agentūroje dienos iki finansavimo projektui skyrimo yra patiriamos pareiškėjo rizika – jos bus finansuojamos tik tuo atveju, jei projektas bus patvirtintas.
2.12. Finansavimas tvirtinamas einamaisiais metais patiriamoms išlaidoms nuo 2026 m. sausio 1 d. iki 2026 m. gruodžio 10 d. Einamaisiais metais gali būti apmokamos būsimojo laikotarpio išlaidos, kai tai yra susiję su dalyvavimu ateinančiais metais vyksiančiose Programose.
2.13. Didžiausia galima projekto finansuojamoji dalis – iki 70 procentų tinkamų finansuoti išlaidų.
2.14. PĮP atranka atliekama tęstinės atrankos būdu. Pateikti PĮP vertinami ir sprendimai dėl projektų finansavimo priimami pagal PĮP pateikimo eilę.

	3. Reikalavimai jungtinio projekto projektams ir jungtinio projekto projektų pareiškėjams

	Netaikoma.

	4. Projekto tikslinės grupės

	Projekto tikslinė grupė – MVĮ.

	5. Horizontaliųjų principų reikalavimai

	Veikla tiesiogiai prisideda prie inovatyvumo (kūrybingumo) horizontaliojo principo (toliau – HP): investicijas planuojama skirti įmonėms, veikiančioms sumaniosios specializacijos srityje. 
Veikla tiesiogiai neprisideda prie darnaus vystymosi principo. Veikla tiesiogiai neprisideda prie HP „lygios galimybės visiems“, tačiau neigiamos įtakos jiems taip pat nedaro.
Įgyvendinant projektą neturi būti pažeidžiami HP: darnaus vystymosi, įskaitant reikšmingos žalos nedarymo principą; lygių galimybių ir nediskriminavimo (dėl lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, lytinės orientacijos, etninės priklausomybės, negalios ar kt.), įskaitant prieinamumo visiems reikalavimo užtikrinimą (paslaugų, infrastruktūros, fizinės ar e. aplinkos sprendimai, informacijos, transporto prieinamumo ir pan.); inovatyvumo (kūrybingumo) (vykdomi inovatyvūs viešieji pirkimai, taikomos naujos technologijos, kuriami ar diegiami inovatyvūs sprendimai ir pan.). Projekte neturi būti numatyta veiksmų, kurie turėtų neigiamą poveikį įgyvendinant HP.
Veikla, vadovaujantis 2021 m. vasario 18 d. Komisijos pranešimu 2021/C 58/01 patvirtintomis Reikšmingos žalos nedarymo principo taikymo pagal Ekonomikos gaivinimo ir atsparumo didinimo priemonės reglamentą techninėmis gairėmis, atitinka reikšmingos žalos nedarymo principą, nes neturi neigiamo numatomo poveikio 6 aplinkos tikslams (klimato kaitos švelninimas, prisitaikymas prie klimato kaitos, tausus vandens ir jūrų išteklių naudojimas ir apsauga, perėjimas prie žiedinės ekonomikos, įskaitant atliekų prevenciją ir perdirbimą, oro, vandens ar žemės taršos prevencija ir kontrolė ir biologinės įvairovės ir ekosistemų apsauga ir atkūrimas), nurodytiems 2020 m. birželio 18 d. Europos Parlamento ir Tarybos reglamento (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088, 17 straipsnio 1 dalies a–f punktuose, arba numatomas jų poveikis yra nereikšmingas, t. y. nedaro tiesioginio ir pirminio netiesioginio poveikio per visą gyvavimo ciklą.

	6. Europos Sąjungos pagrindinių teisių chartijos (toliau – Chartija) reikalavimai

	Projektas neturi pažeisti Chartijos pagrindinių teisių: orumo; asmenų, privataus ir šeimos gyvenimo, sąžinės ir saviraiškos laisvės; asmens duomenų; prieglobsčio ir apsaugos perkėlimo, išsiuntimo ar išdavimo atvejų; teisių į nuosavybę ir teisių užsiimti verslu; lyčių lygybės, vienodo požiūrio ir lygių galimybių, nediskriminavimo ir neįgaliųjų teisių; vaiko teisių; gerojo administravimo, veiksmingo teisinės gynybos, teisingumo; solidarumo ir darbuotojų teisių; aplinkos apsaugos. 

	7. Apskritis, kurioje gali būti įgyvendinami projektai

	Netaikoma.

	8. Reikalavimai valstybės pagalbai 

	8.1. Pagal Aprašą teikiamo finansavimo forma – Subsidija. Skiriama Subsidija yra nereikšminga (de minimis) pagalba, teikiama laikantis Reglamento (ES) Nr. 2023/2831 nuostatų. 
8.2. Bendra vienam galutiniam naudos gavėjui teikiama valstybės pagalbos pagal Reglamentą (ES) Nr. 2023/2831 suma negali viršyti 300 000 (trijų šimtų tūkstančių) Eur. Ši riba taikoma nepriklausomai nuo de minimis pagalbos formos arba siekiamų tikslų ir neatsižvelgiant į tai, ar valstybės narės skirta pagalba yra visa arba iš dalies finansuojama ES kilmės ištekliais. Viena įmonė apima visas įmones, kaip nurodyta Reglamento (ES) Nr. 2023/2831 2 straipsnio 2 dalyje.  

	9. Projektų atrankos kriterijai 
Bendrieji atrankos kriterijai:
	
Bendrasis atrankos kriterijus, jo vertinimo aspektas (-ai)
	Bendrojo atrankos kriterijaus vertinimo aspekto vertinimas

	
	Taip / Ne / Netaikoma / Taip su išlyga
	Komentarai

	1. Projektu prisidedama prie nacionalinės plėtros programos uždavinių ir konkrečios plėtros programos pažangos priemonės siekiamų rezultatų įgyvendinimo.
	
	

	1.1.
	Projektu prisidedama prie įgyvendinant plėtros programos pažangos priemonę įgyvendinamo (-ų) Nacionalinio pažangos plano uždavinio (-ių).
	
	

	1.2. 
	Projekto veikla (-os) (poveiklė (-ės)) atitinka plėtros programos pažangos priemonės apraše nurodytą (-as) veiklą (-as) (poveiklę (-es)) ir projektu prisidedama prie priemonės rodiklio (-ių)reikšmės pasiekimo.
	
	

	2. Pareiškėjas organizaciniu ir finansiniu požiūriu yra pajėgus tinkamai ir laiku įgyvendinti projektą bei, kai taikoma, užtikrinti projekto rezultatų tęstinumą.
	
	

	2.1.
	Pareiškėjas atitinka tinkamų pareiškėjų sąrašą (kriterijus), nurodytą kvietime teikti projektų įgyvendinimo planus.
	
	

	2.2.
	Pareiškėjui nėra apribojimų gauti finansavimą (vertinant atitiktį šiam kriterijui vadovaujamasi pareiškėjo deklaracija):
	
	

	2.2.1.
	Pareiškėjui nėra iškelta byla dėl bankroto arba jis nėra likviduojamas, nėra priimtas kreditorių susirinkimo nutarimas bankroto procedūras atlikti ne teismo tvarka. 
	
	

	2.2.2.
	Pareiškėjo planuojamos veiklos nėra tokios veiklos, kurias įgyvendinant per Projektų, finansuojamų valstybės biudžeto lėšomis, administravimo ir finansavimo taisyklių, patvirtintų Lietuvos Respublikos finansų ministro 2021 m. birželio 28 d. įsakymu 
Nr. 1K-227 „Dėl Strateginio valdymo metodikos taikymo“, (toliau – PAFT) 
264–265 punktuose nustatytą investicijų tęstinumo laikotarpį būtų nutraukta gamybinė veikla arba ji būtų perkelta už konkrečios apskrities (savivaldybės) ribų, taip pat už Lietuvos ribų. 
	Netaikoma
	

	2.2.3.
	Per 2 metus iki projekto įgyvendinimo plano pateikimo dienos pareiškėjas nėra perkėlęs (kaip apibrėžta 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, su visais pakeitimais 2 straipsnio 61a punkte ir 14 straipsnio 16 dalyje) projekto įgyvendinimo plane nurodytai veiklai tapačios veiklos arba jos dalies ar panašios veiklos iš kitoje Europos ekonominės erdvės valstybėje esančios įmonės į Lietuvos Respublikoje esančią įmonę, kuriai prašoma suteikti finansavimą, ir įsipareigoja to nedaryti projekto įgyvendinimo metu bei 2 metus po projekto įgyvendinimo pabaigos. 
	Netaikoma
	

	2.2.4.
	Projekto įgyvendinimo plano vertinimo metu pareiškėjui nėra taikomas apribojimas (iki 5 metų) neskirti Europos Sąjungos finansinės paramos dėl trečiųjų šalių piliečių nelegalaus įdarbinimo.
	Netaikoma
	

	2.3.
	Pareiškėjas Juridinių asmenų registrui yra pateikęs metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“.
	
	

	2.4.
	Partnerystė įgyvendinant projektą yra pagrįsta ir teikia naudą. 
	Netaikoma
	

	2.5.
	Užtikrintas finansinis projekto (veiklų) rezultatų tęstinumas.
	Netaikoma
	

	2.6.
	Nuosavas įnašas atitinka projektų finansavimo sąlygų apraše (toliau – PFSA) nustatytus reikalavimus ir yra užtikrintas visiškas projekto finansavimas. 
	
	

	2.7. 
	Užtikrintas netinkamų finansuoti su projektu susijusių išlaidų padengimas.
	
	

	3.
	Projekto veiklos yra aiškios, realios, pamatuojamos ir jas įgyvendinus bus pasiekti projekto rezultatai. 
	
	

	3.1.
	Išlaikyta nuosekli vidinė projekto logika, t. y. projekto rezultatai yra projekto veiklų padarinys, projekto veiklos sudaro prielaidas įgyvendinti projekto tikslą.
	
	

	3.2.
	Projekto tikslas, veiklos (poveiklės) yra įvykdomos ir jų rezultatai pamatuojami ir pasiekiami per projekto įgyvendinimo laikotarpį, projekto įgyvendinimo trukmė atitinka kvietime teikti projektų įgyvendinimo planus nurodytus reikalavimus.
	
	

	4.
	Užtikrintas efektyvus projektui įgyvendinti reikalingų lėšų panaudojimas.
	
	

	4.1.
	Projekto parengtumas atitinka PFSA nustatytus reikalavimus. 
	Netaikoma
	

	4.2.
	Projekto įgyvendinimo alternatyvos pasirinkimas pagrįstas sąnaudų ir naudos arba sąnaudų veiksmingumo analizės rezultatais. 
	Netaikoma
	

	4.3.
	Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai. 
	Netaikoma
	

	4.4.
	Numatytos projekto veiklos atitinka tinkamoms finansuoti veikloms ir jų vykdymo mastui nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai. 
	
	

	4.5.
	Tinkamai pritaikyta fiksuotoji projekto išlaidų norma, fiksuotieji projekto išlaidų vieneto įkainiai, fiksuotosios projekto išlaidų sumos. 
	Netaikoma
	

	4.6.
	Planuojamų įgyvendinti projekto veiklų išlaidos nefinansuojamos pagal kitus pareiškėjo įgyvendintus ir (arba) įgyvendinamus projektus.
	
	

	5.
	Projektas atitinka Europos Sąjungos konkurencijos politikos nuostatas.
	
	

	5.1.
	Teikiamas finansavimas neviršija nustatytų de minimis pagalbos ribų ir atitinka reikalavimus, taikomus de minimis pagalbai. 
	
	

	5.2. 
	Projektas finansuojamas pagal suderintas valstybės pagalbos taisykles ar Europos Komisijos sprendimą dėl projekto suderinamumo su vidaus rinka arba pagal Reglamentą (ES) Nr. 651/2014, laikantis ten nustatytų reikalavimų. 
	Netaikoma
	

	5.3.
	Projekto finansavimu nėra teikiama neteisėta valstybės pagalba ar de minimis pagalba.
	
	

	6.
	Projektas atitinka HP ir atitinkamas Chartijos nuostatas.
	
	

	6.1.
	Projekto įgyvendinimo metu nepažeidžiami HP ir atitinkamos Chartijos nuostatos: 
	
	

	6.1.1.
	Nenumatyta projekto veiksmų, kurie turėtų neigiamą poveikį darniam vystymuisi, atsižvelgiant į Sutarties dėl Europos Sąjungos veikimo (toliau – SESV) 11 straipsnį, Jungtinių Tautų darnaus vystymosi tikslus, Jungtinių Tautų bendrosios klimato kaitos konvencijos Paryžiaus susitarimą, įskaitant reikšmingos žalos nedarymo principą, kaip jis suprantamas pagal 2020 m. birželio 18 d. Europos Parlamento ir Tarybos reglamentą (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088.
	
	

	6.1.2.
	Projektas neturi neigiamo poveikio lygių galimybių ir nediskriminavimo HP, įskaitant prieinamumo visiems reikalavimą, atsižvelgiama į Jungtinių Tautų neįgaliųjų teisių konvenciją.
	
	

	6.1.3.
	Įgyvendinant projektą laikomasi atitinkamų Chartijos nuostatų laikymosi reikalavimų, nustatytų PFSA.
	
	

	6.2.
	Projektu tiesiogiai (projekto tikslas, tikslinė grupė, projekto veiklos, projekto vykdytojai, rodikliai, siekiami rezultatai ir pan.) prisidedama prie HP įgyvendinimo:
	
	

	6.2.1.
	Projektu, atsižvelgiant į SESV 11 straipsnį, Jungtinių Tautų darnaus vystymosi tikslus, Jungtinių Tautų bendrosios klimato kaitos konvencijos Paryžiaus susitarimą, įskaitant reikšmingos žalos nedarymo principą, tiesiogiai neprisidedama prie darnaus vystymosi HP įgyvendinimo, tačiau veikla nedaro neigiamos įtakos šiam principui.
	
	

	6.2.2.
	Projektu tiesiogiai neprisidedama prie lygių galimybių ir nediskriminavimo HP įgyvendinimo bent vienu iš šių aspektų: dėl lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, negalios, lytinės orientacijos, etninės priklausomybės ar kt., tačiau veikla neigiamo poveikio šiam principui nedaro ir bei užtikrinamas prieinamumo visiems (ypač negalią turintiems asmenims) reikalavimas (naudotis gaminiais, paslaugomis, transportu, fizinės ar e. aplinkos sprendimais, infrastruktūra, kuriais gali naudotis visi žmonės kuo platesniu mastu, neatsižvelgiant į jų funkcines galimybes).
	
	

	6.2.3.
	Projektu tiesiogiai prisidedama prie inovatyvumo (kūrybingumo) HP įgyvendinimo (įgyvendinant projekto veiklas vykdomi inovatyvūs viešieji pirkimai, taikomos naujos technologijos, kuriami ar diegiami inovatyvūs sprendimai ir pan.).
	
	

	7.
	Projektas atitinka kitus projektų atrankos kriterijus.
	
	

	7.1.
	Projektas atitinka specialiuosius atrankos kriterijus pagal veiklos specifiką: 
	
	

	7.1.1.
	 Projekto veiklos vykdomos JAV. 
	
	

	7.1.2.
	Projekto vykdytojas per 24 mėnesius vykdė savo pagamintos produkcijos (gaminių ir (ar) paslaugų) eksportą į užsienio rinkas ir jau eksportuoja arba planuoja pradėti eksportą į JAV rinką.
	
	

	7.1.3. 
	Projekto vykdytojas dalyvavimui Programoje pasirinkęs Agentūros rekomenduojamą programų sąrašą. Jeigu pasirenkama Programa, nepriklausanti Agentūros rekomenduojamam sąrašui, jos pasirinkimas yra pagrįstas ir nekeliantis abejonių, siekiant užtikrinti Programos patikimumą ir atitiktį šiame Apraše numatytiems reikalavimams ir tikslams.
(arba)
Projekto vykdytojas konsultacijų gavimui pasirinkęs Agentūros rekomenduojamą ekspertų sąrašą. Jeigu pasirenkami ekspertai, nepriklausantys Agentūros rekomenduojamam sąrašui, jų pasirinkimas yra pagrįstas ir nekeliantis abejonių, siekiant užtikrinti paslaugų patikimumą ir atitiktį šiame Apraše nustatytiems reikalavimams ir tikslams.
	
	

	7.1.4. 
	Pareiškėjas pateikė užpildytą ir pasirašytą Prekybinių įsipareigojimų nutraukimo arba neturėjimo deklaraciją pagal Aprašo 2 priede pateiktą formą (įrodančią atitiktį Aprašo 2.5.5 papunkčio reikalavimams).
	
	




	10. Jungtinio projekto projektų atrankos kriterijai 

	Netaikoma.

	11. Reikalavimai įgyvendinus projektų veiklas

	Netaikoma.

	12. Kiti reikalavimai

	12.1. Už PĮP ir kartu su PĮP pateiktos informacijos, duomenų ir dokumentų bei juose nurodytos informacijos teisingumą atsako pareiškėjas. Visi kartu su PĮP teikiami dokumentai turi būti pasirašyti (patvirtinti) kvalifikuotu elektroniniu parašu.
12.2. Projekto vykdytojas visus su projekto įgyvendinimu susijusius dokumentus turi saugoti 10 (dešimt) metų nuo metų, kuriais projekto vykdytojui atliktas paskutinis mokėjimas, gruodžio 31 dienos.
12.3. Pareiškėjas kartu su PĮP privalo pateikti užpildytą ir pasirašytą Prekybinių įsipareigojimų nutraukimo arba neturėjimo deklaraciją pagal Aprašo 2 priede pateiktą formą.

	IŠLAIDŲ TINKAMUMO FINANSUOTI REIKALAVIMAI

	13. Išlaidų tinkamumo finansuoti reikalavimai

	13.1. Tinkamos finansuoti išlaidos apima:
13.1.1. dalyvavimo tarptautinėse įėjimo ir (ar) verslo plėtros JAV rinkoje programose išlaidas:  
- dalyvio (programos) mokesčio išlaidas;
- projekto vykdytojo atstovo kelionės ir apgyvendinimo JAV išlaidas. Tinkamos finansuoti yra tik ekonominės klasės transporto bilietų įsigijimo išlaidos. Kelionės JAV teritorijoje visų rūšių transporto priemonėmis išlaidos gali būti patirtos ne anksčiau kaip 2 kalendorines dienas iki Programos pradžios ir ne vėliau kaip 1 kalendorinę dieną po Programos pabaigos. Keliavimo būdas JAV teritorijoje turi būti pasirinktas vadovaujantis ekonomiškumo principu. Apgyvendinimo išlaidos turi neviršyti Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ nustatytų gyvenamojo ploto nuomos išlaidų normų. Išlaidos, tiesiogiai nesusijusios su gyvenamojo ploto nuoma, tačiau įtrauktos į apgyvendinimo paslaugas teikiančių subjektų išrašytus apskaitos dokumentus (maitinimas, papildomos asmeninės paslaugos ir pan.), nėra tinkamos finansuoti. Šios išlaidos negali sudaryti daugiau nei 30 proc. projekto vertės;
13.1.2. ekspertinių konsultacijų dėl įėjimo ir (ar) verslo plėtros JAV rinkoje išlaidas:
-  verslo plėtros konsultacijų dėl rinkos, įėjimo į JAV rinką modelio, komercializavimo, kainodaros, partnerystės ar plėtros etapų išlaidas. Šių konsultacijų valandinis įkainis negali viršyti 200 Eur;
- teisinių konsultacijų dėl JAV jurisdikcijoje taikomų teisinių ir reguliacinių reikalavimų, sutarčių rengimo, peržiūros ar adaptavimo išlaidas, reguliacinės atitikties (angl. compliance) ir intelektinės nuosavybės apsaugos klausimų konsultacijų išlaidas. Šių konsultacijų valandinis įkainis negali viršyti 400 Eur; 
- projekto vykdytojo atstovo kelionės ir apgyvendinimo JAV išlaidas. Tinkamos finansuoti yra tik ekonominės klasės transporto bilietų įsigijimo išlaidos. Apgyvendinimo išlaidos turi neviršyti Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ nustatytų gyvenamojo ploto nuomos išlaidų normų. Išlaidos, tiesiogiai nesusijusios su gyvenamojo ploto nuoma, tačiau įtrauktos į apgyvendinimo paslaugas teikiančių subjektų išrašytus apskaitos dokumentus (maitinimas, papildomos asmeninės paslaugos ir pan.), nėra tinkamos finansuoti. Šios išlaidos negali sudaryti daugiau nei 30 proc. projekto vertės.
13.2. Projekto vykdytojas negali prašyti kompensuoti pridėtinės vertės mokesčio (toliau – PVM), kuris gali būti traukiamas į PVM atskaitą ir (ar) susigrąžintas iš Lietuvos Respublikos biudžeto ar kitais galiojančiais teisės aktuose nustatytais būdais nepriklausomai nuo to, ar šia teise buvo pasinaudota.
13.3. Tinkamos finansuoti išlaidos apmokamos pateikiant išlaidas pagrindžiančius dokumentus.
13.4. Finansavimo sutartyje gali būti numatytas avansas projekto tinkamoms finansuoti išlaidoms apmokėti. Didžiausia galima projekto vykdytojui išmokėti avanso suma – 30 procentų projektui įgyvendinti skirtos projekto finansavimo lėšų sumos. Jeigu per 120 darbo dienų nuo avanso gavimo dienos projekto vykdytojas nepradeda vykdyti projekto veiklų, avansu išmokėtos lėšos bus susigrąžinamos. 

	14. Projektų veiklų ir jungtinio projekto projektų įgyvendinimui taikomi supaprastintai apmokamų išlaidų dydžiai

	Netaikoma.

